তবে সৈয়দ আশরাফ তার বক্তব্যে খালেদা জিয়াকে তীর্যক বক্তব্যে বিদ্ধ করতেও ছাড়েননি। তিনি বলেন, ‘৫ জানুয়ারি থেকে এপ্রিল পর্যন্ত ৬৪ জন হত্যা ও ১৫শ মানুষকে আহত করেছেন খালেদা জিয়া। সাতশ গাড়ি পুড়িয়েছেন, ভর্তি পরীক্ষা বন্ধ করেছেন কিসের জন্য? গণতন্ত্রের জন্য? কিন্তু গণতন্ত্রের জন্য মানুষ হত্যা করতে হয় না। আপনি (খালেদা জিয়া) চেয়েছিলেন বাংলাদেশকে একটি অকার্যকর রাষ্ট্রে পরিনত করতে। তাই আপনি রক্তের সেই হলি খেলা খেলেছিলেন।’